CERVESA EN CATALÀ: Fitxes de degustació - Barret Cerveses - KABUTO\nFitxes de degustació - Barret Cerveses - KABUTO\nEstil: després de mirar-ho bé, crec que ens trobem davant d'una English Barleywine (19C)\nVeieu al BJCP o al nostre blog.\n«Forts, intensos i complexos sabors de malt a diversos nivells que van des de pa i pa de pessic a través de nou, passant per pa torrat profund, caramel fosc, caramel, i/o melassa. Moderada a alta dolçor de malt al paladar, encara que l'acabat pot ser moderadament dolç a moderadament sec (depenent de l'envelliment). Alguns sabors oxidatius o vinosos poden estar presents, i sabors sovint complexes d'alcohol haurien de ser evidents. Els sabors d'alcohol no han de ser durs ni escalfants ni comportar cap perfil de dissolvent. Moderadament a bastant afruitat, sovint amb caràcter de fruits secs. L'amargor del llúpol pot variar de just suficient per mantenir l'equilibri fins a una presència ferma. Per tant, l'equilibri varia del malt a quelcom amarg. Aromes de llúpol (generalment anglès) de fluixos a moderadament alts. Diacetil entre poc i res»\nL'Hort de Barret és un de tants productors que no tenen fàbrica pròpia i que solen doncs produir les seves receptes en instal·lacions alienes. Pel que he pogut llegir, el projecte arrenca des de la elaboració casolana. També ens ha semblat observar que el "centre" de l'activitat es situa a Granollers. Però no sabem res més.\nTel. 667 091 817\nCerveser membre de la Global Association of Craft Beer Brewers.http://www.craftbeerbrewers.org/\nEnvellida un any i reactivada amb 5% de Kabuto fresca.\nConté mel del Montseny\nRGS: 30 01 2204/B\nLot: 14 129\nFortes aromes de llúpol, especialment herba i notes cítriques. També cafè i caramels.\nEscuma de color blanc trencat, no gaire densa i mitjanament persistent.\nCervesa de color marró/robí una mica tèrbola.\nEs barregen de forma bastant equilibrada les notes del barril, el fons de malt i els aspectes més frescs del llúpol.\nEls aspectes de barril s'expressen en forma de fusta, una mica de suro i quelcom de vainilla. També apareix un toc terrós que sembla pertànyer també a aquest perfil tot i que també podria ser una expressió d'algun llúpol anglès.\nLes notes de malt es barregen amb les de la fermentació i aporten pansa, nou i caramels diversos, alhora que trobem fruitats com cirera confitada, taronja i potser ribes roges.\nLa presència de l'alcohol és més que notable i fins i tot molesta per discernir altres aspectes com ara el malt que a la llarga aconsegueix expressar-se en forma de crosta de pa. No trobem dissolvent ni cap nota especiada. Tal vegada buscant molt podríem assenyalar canyella.\nCal assenyalar una nota d'oxidació en forma de cartró/pols. És poca cosa.\nAl final apareix una lleugera característica balsàmica que ve a refrescar oportunament la tendència tremendament càlida del conjunt.\nEl cos és especialment contundent, rodó i presenta una notable viscositat.\nL'efervescència és testimonial però dóna la sensació que es troba en la seva justa mesura.\nApareixen olors herbals de saba i d'herba fresca.\nL'amargor, en aquest estadi de la degustació és pràcticament nul·la.\nEls fruitats es manifesten tímids: taronja, pansa, cirera confitada i potser figa. També parlaria de nou però pot ser una suggestió meva.\nAl marge d'això trobem caramels en diverses consideracions de torrefacció, molt presents. Diria que fins i tot intervenen fortament en la sensació de cos. També podem descriure mel.\nLa sensació d'alcohol és molt forta, potser excessiva: dificulta la percepció d'altres característiques. Aquest perfil podria incloure notes de dissolvent però no hi arriba, estem just al límit superior d'intensitat d'aquesta sensació.\nCal assenyalar una lleu nota de cafè que, amb els caramels i l'alcohol recorden fortament el rom cremat.\nCal tornar a parlar d'amargor perquè ha anat prenent intensitat fins a ocupar pràcticament tot l'espai sensorial del final del tast. La seva principal característica és refrescant però també inclou sequedat i algun aspecte lleugerament metàl·lic. Com deia, l'amargor, en el seu aspecte refrescant es manifesta fortament sobre tot després d'empassar la cervesa. Val a dir que s'allarga moltíssim, fins al retorn i més enllà. L'esmentat retorn es fa en amargor i notes de caramel.\nEn aquesta passada podem descriure múltiples i indestriables aspectes de fruites del bosc en forma de melmelades i amb el seu lleuger toc àcid. També hem d'assenyalar la taronja que es manifesta una mica més tard.\nLa massa sensorial de caramels és abassegadora i dominant. Els perfils de caramels són bastant variats i cap d'ells arriba a donar cap nota cremada. Tot ben torrat, això sí.\nRecord de pastisseria amb alcohol (borratxo, baba al rom).\nTambé es poden descriure notes de fusta, quelcom de terra i un toc florit. La fusta es combina amb vainilla i dàtil.\nHem d'assenyalar un lleuger aspecte d'oxidació (paper/cartró).\nL'alcohol és gairebé exageradament present. Combinat amb els caramels, condueix a pensar en rom.\nEn rerefons, trobem un perfil general, com en teló de fons, de dolçor.\nCos especialment fort, dens i viscós. Forta dolçor que no arriba a embafadora tot i que s'hi acosta perillosament.\nL'efervescència és molt moderada, fina i en justa mesura. Ajuda eficaçment a la bevibilitat del conjunt.\nAromes de caramels diversos, un punt de cafè i notes de xocolata amb llet.\nLes fruites es repeteixen: taronja i pansa. S'hi afegeix la pera amb vi al forn.\nL'alcohol és especialment notable. No trobem dissolvent ni cap astringència.\nL'amargor, al principi, no és molt expressiva i resulta refrescant.\nAcidesa de llimona i taronja a la llarga. Fluixa.\nSensació de "borratxo" o de qualsevol pastisseria amb rom.\nLa cervesa en general és molt llarga i fins i tot presenta un retorn dolç i herbós.\nUn barley wine amb forta presència d'alcohol, dens i de complexitat mitjana.\nEl conjunt és llarg i, essent un pèl embafador, es resisteix una mica a l'entrada però és fàcil de pair. No es pot dir que passi la set, però tampoc dóna la sensació que aquesta sigui la seva finalitat sensorial.\nSorprenentment, en una cervesa superlativa com aquesta, els perfils queden bastant equilibrats (exceptuant l'alcohol). La composició general queda bastant compacta.\nTal vegada una atenuació més efectiva ens hagués tret una bona part de la sensació embafadora que al final fa la repetició un xic pesada.\nEl toc de florit hauria de ser considerat com una lleugera falta. Igualment la nota oxidada.\nEtiquetes de comentaris: Barleywine, English Barleywine, Fitxes de degustació, Granollers, Hort del barret, Kabuto, Tasting notes, Verkostungsnoten


Torra emplaça Sánchez a celebrar una cimera «de govern a govern» el 21 de desembre | NacióDigital\nTorra emplaça Sánchez a celebrar una cimera «de govern a govern» el 21 de desembre\nLa consellera de la Presidència, Elsa Artadi, assegura que podria servir per trobar una solució "política" al conflicte\nper Oriol March, Palau de la Generalitat | 13 de novembre de 2018 a les 13:40 |\nQuim Torra i Pedro Sánchez a la Moncloa | Govern\nEl consell de ministres es reunirà a Barcelona el 21 de desembre i el Govern ho vol aprofitar per demanar una reunió entre els dos executius aprofitant la visita de Pedro Sánchez i els seus ministres. Així ho ha verbalitzat la consellera de la Presidència, Elsa Artadi, en la roda de premsa posterior al consell executiu d'aquest dimarts,\n"Emplacem l'executiu de Sánchez a una cimera de govern a govern amb tot per debatre conjuntament una solució política", ha apuntat Artadi, que no ha exclòs en cap cas la possibilitat que el president de la Generalitat, Quim Torra, se citi amb el líder del PSOE en cas que no hi hagi aquesta cimera entre les dues institucions.\nSegons Artadi, cal que l'executiu espanyol "expliqui" per què ve a Barcelona, i ha confiat que no sigui una visita de "turisme ministerial". "Recollim la voluntat d'aproximar-se, i els oferim una cimera perquè és una de les maneres més eficients d'intercanviar quina és la situació", ha indicat la consellera, que veu "incipient" el diàleg.\n▶ #Portaveu @elsa_artadi: “Donem per fet que el consell de ministres es reunirà a Barcelona el 21 de desembre. Esperem que sigui per conèixer de primera mà com es resol el conflicte de Catalunya i emplacem @sanchezcastejon a fer una cimera de govern a govern.” pic.twitter.com/IhGIc8w1n6\n— Govern. Generalitat (@govern) 13 de novembre de 2018\nL'aplicació de l'article 155 de la Constitució va provocar una afectació econòmica en els pressupostos de la Generalitat -per "pèrdua, bloqueig o endarreriments"- que supera els 1.800 milions d'euros. Així consta en l'informe elaborat per Pau Villòria, comissionat per al Desenvolupament de l'Autogovern, sobre els efectes de la intervenció de l'autonomia presentat aquest dimarts després de la reunió del Govern.\nL'impacte directe en els comptes catalans, això sí, és de més de 130 milions d'euros. Els col·lectius socials més "vulnerables" són els que "més han patit" l'aplicació del 155, perquè "més d'un miler" d'entitats socials s'han vist afectades per la paralització de diverses vies de subvencions. La paralització de convenis i acords ha impedit l'aprovació d'una línia d'ajuts a la promoció d'habitatge social de 140 milions d'euros. En operacions de tanteig i retracte d'ajuntaments i entitats, el costa va ser de 110 milions.\nEl comissionat ha apuntat que el 155 no va ser "gens fàcil ni agradable" per als treballadors de la Generalitat. "Mantenir la dignitat institucional i no perjudicar la ciutadania és el que va moure la nostra actuació. La intervenció va paralitzar qualsevol actuació orientada al procés sobiranista", ha recalcat Villòria, que ha indicat que la "negociació" mai va ser contemplada pel govern espanyol. "Els poders de l'Estat no poden ser il·limitats. La intervenció no va respectar ni es va adequar als principis de necessitat, hi havia altres alternatives", ha recalcat el comissionat.\nVillòria ha considerat "excessiu" el cessament dels membres del Govern, i ha ressaltat que es van vulnerar drets individuals i col·lectius. "El 155 va ser un fracàs. Si el que es pretenia era resoldre el conflicte per la via de la coerció, l'objectiu no s'ha assolit. El diàleg entre les dues parts és la manera de trobar una solució", ha dit.\n"No és fàcil quantificar de manera exacta la incidència econòmica", ha admès Villòria mentre explicava l'informe. En el cas del departament de Treball, Afers Socials i Famílies, es va produir un endarreriment en la tramitació dels contractes -395-, de les pròrrogues d'aquests contractes -585- i dels convenis de prestació de serveis -334-. El retard del pagament a entitats socials del tercer sector va implicar una "tensió de tresoreria díficl" per a aquestes associacions que col·laboren amb l'administració.\nEls endarreriments de pagaments de l'exercici del 2017 van ascendir a un total de 302,5 milions d'euros. El pressupost afectat de l'exercidi de 2018 va ser de 819,6 milions d'euros, dels quals es va produior un endarreriment per un import de 2015 milions. En el mateix departament es va veure afectat el pagament de subvencions. Pel que fa a convocatòries de 2017, es van retardar pagaments per valor de 173,4 milions.\n▶ #Comissionat @pauvilloria: Els col·lectius socials més vulnerables són el que més han patit l’aplicació del 155. Més d’un miler d’entitats de l’àmbit socials s’han vist afectades per la paralització de diverses línies de subvencions pic.twitter.com/RjyAl3IONN\nTambé van quedar afectades les obres de reforma, ampliació i millora de centres docents públics de 24 milions d'euros. La pèrdia de temps en l'obtenció de signatures va impactar en la situació d'alguns centres a l'inici del curs escolar. Especialment "greu", sosté l'informe, va ser la demora en la licitació d'expedients de contractació del Cos de Bombers de la Generalitat per a material d'emergències.\nCessament de 234 treballadors\nVillòria ha indicat que es van cessar 234 treballadors públics, entre alts càrrecs -33-, eventuals -139-, laborals d'alta direcció -11-, personal laboral -50- i personal funcionari -1-. En aquestes xifres hi ha inclòs el personal de les delegacions del Govern a l'exterior i el personal del Diplocat, a banda del personal dels departaments. De les persones que van ser cessades, 88 han estat restituïdes en el seu càrrec o en algun altre.\nL'efecte del 155, segons l'informe, va tenir "efectes en l'àmbit internacional" i en la "imatge de les institucions catalanes", va fer que els Mossos no poguessin "accedir als diners dels fons reservats amb els quals es finança la lluita contra el terrorisme i el crim organitzat", i va "paralitzar" la potestat legislativa del Parlament. Van decaure 46 iniciatives legislatives, 9 projectes de llei i 37 proposicions de llei en tràmit a la cambra.\nPolítica, Elsa Artadi, article 155, Pau Villòria, Govern, intervenció de l'autonomia, Consell Executiu, procés català, Pedro Sánchez\nPer ! el 13 de novembre de 2018 a les 17:06\nAaah, però tenim Govern a Catalunya?


Els vídeos de les tres sessions de les Jornades de l’Excel·lència Literària de 2010\nMontserrat Conill participa en una jornada sobre drets d’autor en l’àmbit digital\n‘Poetes i poetes. Poemes llegits pels seus autors’\nPoetes i editors al segle XXI\nS’obre el termini d’inscripció per a l’escola d’estiu de traducció literària del BCLT\nEls vídeos de les tres sessions de les II Jornades de l’Excel·lència Literària, organitzades per l’ACEC els dies 8, 9 i 10 de març, a l’Ateneu Barcelonès, amb la col·laboració de la Fundació Lluís Carulla, ja es poden consultar al web de l’ACEC. Els vídeos recullen el resum de totes les ponències d’aquest certamen, que es va centrar en l’escriptura, el pensament i els ideals de l’Edat Mitjana com a fonts de l’excel·lència intel·lectual moderna.\nVan intervenir a les Jornades Antoni Rossell, Carlos Alvar, Raffaele Pinto, Amador Vega, Josep Maria Benítez, José María Micó, Victoria Cirlot, Ferran García Oliver i Stefano Cingolani.\nSessió 1. L’Edat Mitjana, l’origen de la novel·la contemporània\nSessió 2. Llull, Boeci, Anselm i Aquino, homes que transcendeixen\nSessió 3. Victoria Cirlot, Ferran Garcia Oliver i Stefano Cingolani tanquen les II Jornades de l’Excel·lència Literària\nMontserrat Conill, presidenta de l’ACEC, va participar, el passat 15 de març, a la ‘Jornada informativa sobre els drets d’autor en relació amb el llibre electrònic i el paper de CEDRO en l’àmbit digital’, organitzada per CEDRO a la Casa de América de Madrid. La trobada, que va reunir uns 200 autors i editors, va reflexionar sobre els dubtes i inquietuds que planteja el llibre electrònic.\nVan intervenir a l’acte Juan Mollá, president de CEDRO; Ignacio Latasa, director de Leer-e; Fernando Carbajo, professor de Dret Mercantil de la Universidad de Salamanca; Antonio Gómez Rulfo, president de la Comissió de Noves Tecnologies d’ACE; Antonio María Ávila, director executiu de la FGEE; Montserrat Conill, presidenta de l’ACEC; Guillem-Jordi Graells, president de l’AELC; Antoni Comas, president del GEC, i Magdalena Vinent, directora general de CEDRO. Tots els ponents van coincidir en la indefinició actual dels diferents models de negoci del sector de l’edició en l’àmbit digital, que genera encara ara molta incertesa, així com en la necessitat de respectar els drets d’autor en aquest escenari i de que tots els agents de la cadena del llibre treballin de forma conjunta, tal com informa el bloc de CEDRO.\nConsulteu els vídeos de les diferents intervencions.\nLa llibreria Bertrand va acollir el cicle "Poetes i poetes"(Foto:Carme Esteve)\nLa llibreria Bertrand de Barcelona va acollir, el 16 i el 23 de març, el cicle “Poetes i poetes. Poemes llegits pels seus autors”, coordinat i presentat per Dante Bertin, amb el patrocini de l’ACEC i CEDRO. Antonio María Flórez, Goya Gutiérrez, Dolors Millat, Chantal Maillard, Jesús Aguado i Teresa Shaw van llegir alguns dels seus poemes durant les dues sessions del cicle, que va tenir molt bona acollida entre el públic.\nDesprés de l’èxit assolit amb el cicle “Tr3s x Tr3s, poetes llatinoamericans de Barcelona” el passat mes de juny, el seu organitzador, Dante Bertini, va pensar en la possibilitat de “donar continuïtat a aquestes trobades poètiques en un lloc tan adient com és la llibreria Bertrand”. Així va sorgir la iniciativa del cicle de lectures “Poetes i poetes. Poemes llegits pels seus autors”. Els sis poetes participants, “de diferent gènere, arribats des de diferents paisatges i cadascun amb la seva diferent i particular veu”, tal com va dir en la presentació Bertini, van llegir fragments de la seva obra.\nEl cicle es va inaugurar el 16 de març, amb la participació de Flórez, Gutiérrez i Millat, i la segona sessió va ser el dia 23, amb la lectura de Maillard, Aguado i Shaw. Bertnini va fer una petita introducció dels autors participants i va explicar el perquè del nom del cicle: “Mai m’ha agradat la paraula poetessa. Encara que m’expliquin les seves vàlides arrels idiomàtiques, sona a reducció, a inferioritat, a minusvalidesa intel·lectual”.\nSergio Gaspar, Albert Tugues i David Castillo(Foto:Albert Masias)\nDavid Castillo i Sergio Gaspar van parlar del futur de l’edició de la poesia, en la sessió que el cicle Encontres 080, coordinat per Albert Tugues, va celebrar el passat 18 de març.\nCom serà l’edició de la poesia en el futur, tenint en compte les noves tecnologies digitals. Aquesta era la premissa des de la qual partien els dos ponents per a expressar el seu punt de vista. Tant Gaspar com Castillo van estar d’acord en que hi haurà una coexistència entre l’edició en paper i l’edició digital. Això sí, “s’haurà de reordenar la relació entre poetes, editors, llibreters, distribuïdors, etc., així com les tasques de cadascun d’ells”, explicava Tugues. Entre els nous plantejaments, els ponents van proposar “una mena de cooperativa de poetes i editors que participin en l’edició digital”. I és que l’ideal seria “que s’establís una relació més estreta entre el poeta i l’editor” i recuperar “la tasca que feia abans aquesta figura, és a dir, seguir uns criteris de qualitat i no la demanda del mercat a l’hora de seleccionar i publicar les obres”. Però l’edició digital de poesia, com la de la resta de gèneres, deixa moltes incògnites obertes i, sobretot, la necessitat de canviar i reestructurar algunes de les funcions en el procés editorial.\nSergio Gaspar i David Castillo van cloure l’acte amb la lectura d’alguns dels seus poemes. Gaspar va llegir fragments dels seu últim llibre, Estancias, i Castillo alguns pomes inèdits de denúncia cultural i política.\nLa propera trobada del cicle Encontres 080, el 18 de maig, portarà per títol “La presència de la poesia a la Nova Cançó” i comptarà amb la participació de Tònia Passola i Rafael Subirachs.\nEl British Centre for Literary Translation (BCLT) ja ha obert el període d’inscripció per a l’Escola Internacional d’Estiu de Traducció Literària 2010, que s’organitzarà, del 18 al 24 de juliol, a la University of East Anglia, Norwich, Regne Unit.\nL’Escola d’Estiu és un espai perquè escriptors i traductors estableixin contactes i puguin treballar junts de manera intensiva. Així, l’escola ofereix tallers i seminaris amb grups reduïts, debats, taules rodones i xerrades a càrrec d’escriptors i traductors d’Austràlia, Canadà, Xina, Itàlia, Japó i Mèxic, així com d’agents literaris, editors i redactors.\nLa novetat d’enguany és que un dels eixos centrals serà Àsia de l’Est, amb tallers de traducció del japonès i el xinès a l’anglès. D’altra banda James St Andre, de la Universitat de Manchester, oferirà una conferència. També tornen a oferir-se alguns dels tallers més exitosos, com els de traducció del francès, l’alemany i l’espanyol a l’anglès, i el de l’anglès a l’italià.\nPer a més informació, es pot consultar el web www.bclt.org.uk.


Holiday home Hejredalen H- 1708 Lokken Dinamarca - Ofertes d'hotels amb els MILLORS DESCOMPTES EN LÍNIA\nAl visitar Lokken, vosté es sentirà com a casa a Holiday home Hejredalen H- 1708, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Holiday home Hejredalen H- 1708, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Els clients de l'hotel poden gaudir de aparcament de cotxes, s'admeten animals de companyia.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aparell de televisió, reproductor de DVD/CD, forn microones, renta vaixelles, plat de dutxa a cada habitació. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Holiday home Hejredalen H- 1708 és una selecció idònia per a la vostra estada a Lokken.


Cal Ferrer Manel | Mapes de Patrimoni Cultural\nCal Ferrer Manel\nC/ Sastre, 9.\nEdifici d'habitatges construït entre mitgeres i organitzat en alçat en planta baixa i dos pisos. La coberta és de teules, a dues vessants, amb el carener orientat en paral·lel a la façana principal. De fa poc restaurada, la finca conserva elements d'antigues obertures distribuïdes per la façana. A la planta baixa se situen diverses obertures de las quals destaca un gran portal amb brancals realitzats amb grans carreus de pedra ben tallats i escairats que suporten una gran llinda monolítica, de pedra, amb la següent inscripció: "1673". Les altres dues obertures de la planta baixa no tenen cap interès específic. A la planta primera s'observen tres finestres amb elements medievals, és a dir, ampits motllurats que sobresurten de la línia de revestiment de la façana, brancals de grans carreus de pedra i llindes, també de pedra, monolítiques. En una de les llindes hi ha inscrita la data de "1727". A la darrera planta es disposen tres finestres de factura moderna i un balcó ampitador amb una barana de disseny simple. El ràfec de la coberta disposa d'un modern canaló de recollida d'aigües pluvials. Es revestiment de la façana presenta una zona de sòcol amb un arrebossat rústec i la resta fins a la cota de la coberta està fet a base d'un arrebossat senzill pintat de color més clar presentant, en conjunt, una marcada bicromia.\nAquest edifici està construït en una de les primeres zones que es parcel·laren per ampliar el poble, posterior a la zona de la sagrera, eren unes terres que havien format part de la finca i heretat del mas el Bosc. Les cases que es construïren entre la carretera de Sabadell a Prats i la riera de Sant Joan, conformarien el nucli conegut com poble avall. La urbanització d'aquesta zona, inicialment el carrer Nou, seguint per parcel·les cap l'actual carrer del Sastre, té origen al segle XVII i durant el XVIII. Les característiques arquitectòniques de l'edifici de Cal Ferrer Manel són un exemple d'aquest període de creixement urbanístic. En l'edifici podem observar una llinda del segle XVII i una del XVIII, segurament testimonis de diferents fases constructives de l'edifici. Sembla que el nom li ve donat perquè a la casa hi havia residit un ferrer.


Comença el Club de la feina a can Trinxeria - Cassà digital\nDILLUNS, 25 SETEMBRE 2017 | 15.22hh\nComença el Club de la feina a can Trinxeria\nSocietat,Política,Economia DILLUNS, 10 ABRIL 2017. 23:45h\nProposta de l'Ajutament de Cassà:\nSi vols millorar la teva situació laboral actual, si tens un grapat de bones idees per emprendre, si estàs a l'atur (de curta o de llarga durada), si ets emprenedor i necessites assessorament, si et sents desmotivat a la feina... El Club de la Feina pot fer molt per a tu!\nDes de l'àrea de Promoció Econòmica de l'Ajuntament de Cassà s'ha posat en marxa un servei d'acompanyament que ofereix informació i orientació laboral a presones en recerca activa de feina a través de dissenyar itineraris laborals adaptats a les necessitats de la persona. Les acions que es fan són diverses:\n- Entrevista inicial d'acollida per determinar interessos, necessitats i acordar un itinerari.\n- Tutories individuals de seguiment i acompanyament.\n- Accions grupals per treballar el desenvolupament d'actitiuds personals en la recerca de feina i eines per la recerca activa de feina.\n- Espais formatius grupals de temes concrets, en funció dels grups que vagin sorgint.\nHoraris d'atenció: dimarts, dimecres i divendres de 9 a 14 h.\nContacte: Neus Freixes, clubdelafeina@promociocassa.cat, telèfon 972 462 821.


Animal: Tenim ganes d'explicar històries amb un punt canyer - Primera Fila\nInici Actualitat Animal: Tenim ganes d’explicar històries amb un punt canyer\nAnimal: Tenim ganes d’explicar històries amb un punt canyer\n“Escolta això, fliparàs”, m’escrivia el meu company de pis no fa gaire dies. Era la cançó ‘Només amb tu’, d’Animal. No sabia qui eren perquè, ben mirat, no podia saber-ho. Tots ells porten molt temps al món de la música, treballant, picant pedra, però no ha estat fins ara que han caminat tots a una. I ara que s’han trobat, han sumat, han creat i ho han començat a petar. I m’agradaria remarcar la paraula començar. Com deia, cap comença ara -de fet, es podria fer un ‘Expedient’ de cadascú-, però fins ahir no havien tret cap disc junts. Van irrompre fa un mes amb ‘Només amb tu’, el single del disc (‘Més enllà de les paraules’) i, poques setmanes després, ja sonen a gairebé totes les llistes musicals de casa nostra i les reproduccions a Youtube no paren d’augmentar. Si em permeteu l’expressió, quina bestiesa, ‘animals’!\nEls havia escoltat feia una setmana a l’Antiga Fàbrica de l’Estrella Damm quan feien una breu presentació del disc i ara toca interrogar-los. Intento dissimular la vena ‘fan’, crec que sense aconseguir-ho. Busquem un bar i “posi’ns unes cerveses, si us plau”. Els veig feliços, amb sentit de l’humor, gaudint de tot plegat i amb una gran complicitat entre ells. No només són una banda. També són amics, una petita família.\nParlem i riem durant una bona estona. Contesten el Gerard i l’Ermengol mentre el Jose va fent broma. M’adono que si transmeten tan bon rotllo a les seves cançons, és perquè ho fan tot així. I ara, escrivint aquestes ratlles, m’adono d’una altra cosa. Aquest estiu cantaré, ballaré, faré l’animal i beuré alguna cervesa de més amb les vostres cançons. I quan us escolti, recordaré aquest dia. I somriuré. I això és impagable. Gràcies.\nNom: Gerard Aledo\nEdat i lloc de naixement: 27 anys. Barcelona.\nOn i amb qui viu: A Sant Quirze del Vallés amb els meus pares.\nDetesta: Que em faltin el respecte\nUna cançó: Canela en rama – El Kanka\nUn llibre i una pel·lícula: “Tot el que podríem haver estat tu i jo si no fóssim tu i jo”, d’Albert Espinosa. I de pel·lícula, “Snatch. Cerdos y diamantes”.\nA ‘Animal’: Cantant, guitarrista i portador de cançons\nCom neix Animal?\nGERARD: Tots fa anys que piquem pedra al món de la música. Jo vaig començar AlQuadrat, un grup de mestissatge. Escrivia moltes lletres, moltes cançons, un dia vaig mirar la llibreta i va sorgir Mr.Smizz, que són cançons en acústic. Després em vaig trobar amb l’Ermengol per produir una cançó, ens vam entendre molt bé treballant i vam plantejar-nos fer coses junts. El Jose era el tècnic i ara és el guitarrista del grup. I així, un a un, anem formant una petita família que anomenem ‘Animal’.\nG: És l’essència de les lletres: intimistes, que surten de dintre, que no estan forçades, i tot això ajuntat amb una banda canyera. Tenim ganes d’explicar històries amb un punt canyero.\nA mig gener llenceu el single del primer disc, ‘Només amb tu’ (de ‘Més enllà de les paraules’), i ho revoluciona tot. Sorpresos?\nG: I tant! Avui, amb menys d’un mes, tenim 30.000 visites a Youtube. És súper-fort. Jo ho porto una mica com si fos un nen: ho entenc i no ho entenc. Tampoc saps bé que dir… està passant i ja està, nosaltres seguim treballant i fent música.\nAl videoclip hi apareixen Txarango, Catarres, Pegatina, Buhos, Bonobos… Van acceptar tothom ràpidament?\nERMENGOL: Els vam enviar un paquet bomba a casa i els vam dir: ‘o vens o explota’. I van venir tots. És curiós, eh!\nG: Com que fa temps que ens dediquem a la música, hem anat coneixent gent. Quan va sortir la idea del videoclip, vam mirar l’agenda del mòbil i teníem el mòbil de l’Alguer [Txarango] i de tants altres, perquè has quedat amb ells per anar a fer unes cerveses. Els hi vam fer la proposta i van accedir.\nAlgú us va dir que no?\nG: El Son de la Chama, que estaven gravant disc a València i no van poder venir. I cap problema!\nNom: Ermengol Mayol\nEdat i lloc de naixement: 41 anys. Barcelona.\nOn i amb qui viu: A Sant Quirze del Vallés amb la meva dona i els meus dos fills, l’Arlet i el Marçal.\nLi encanta: Fer el què em surt dels collons\nDetesta: Que no em deixin fer el què em surt dels collons\nUna cançó: Walking on the moon – The Police\nUn llibre i una pel·lícula: Llibres no en llegeixo, sóc el pitjor lector de la història. De pel·lícula no te’n sabria dir una ara.\nA ‘Animal’: Bateria\nEl disc va sortir el dimarts 16 de febrer. Quan el vau començar a preparar? Les cançons són completament noves o heu agafat idees que ja teníeu treballades?\nERM: La majoria de les cançons ja les teníem fetes; en general partíem d’una cançó feta a guitarra i veu. El què vam haver de fer va ser una selecció i vestir-les.\nG: Vam ajuntar unes quaranta-cinc cançons i només en vam seleccionar set. Després vam mirar el disc amb distància i vam veure què faltava o què sobrava. I és que el millor del disc és que reuneix el punt antic de cançons que ja tenen el seu temps i la frescor d’algunes cançons que es van fer pel disc expressament.\nLa gent se’l pot descarregar gratuïtament des de la vostra web. Per què ho feu així?\nG: Perquè la gent conegui la nostra música i vulgui gaudir d’Animal en directe. I també perquè és una manera de recompensar a la gent que ens ha donat suport i acompanyat des del principi. A partir del 21 de maig [concert de presentació a la Sala Bikini de BCN], la descàrrega ja no serà gratuïta, tot i que es podrà escoltar a Youtube, Spotify. Descàrrega, clicant aquí.\nÉs un disc sensible però boig? Lletres profundes i íntimes però amb una banda molt enèrgica…\nG: Sí, és la intenció. Respectar les cançons de guitarra i veu i vestir-les bé amb la banda.\nERM: Vam reunir-nos i vam mirar quines tonalitats ens agradaven. Això fa que hi hagi de tot. Cadascú va buscar per la seva banda i després ho vam posar en comú. I el què ens flipava a tots, el punt en comú, el tiràvem endavant. Perquè si t’ho creus i ho vius, ho petaràs. El Ricard al baix, per exemple, ha fet uns sons brutals, com ningú ho faria.\nNo som cursis, som reals\nTracteu molt el tema de l’amor. Us diran cursis?\nG: Al cap i a la fi, tots plorem. Et deixa la parella i plores. Per una infidelitat tothom s’emprenya. O t’emociones per un amic. No som cursis, som reals.\nERM: Tots compartim que som cursis. Jo sóc el més ploraner de la meva família i segurament ells també. Som emotius i no ens n’amaguem. Però quan toquem també hi ha Rock and roll, soul… tenim mala llet quan cal.\nTeniu por i nervis per com rebrà la gent el disc?\nG: És inevitable. Forma part de l’art, no només de la música. Però ens ho creiem des del primer minut, no hem fet res que no ens convenci totalment.\nERM: Quan faig alguna cosa així i estic en aquest moment, sempre penso: si en una taula de deu persones, n’hi ha una o dues que connecten amb tu, si fas números, és molta gent. I t’has de fixar en això.\nNom: Jose González\nOn i amb qui viu: A Sant Quirze del Vallés, sol.\nLi encanta: Ser lliure\nDetesta: Fer les feines de casa\nUna cançó: Best of you – Foo Fighters\nUn llibre i una pel·lícula: No llegeixo. Pel·lícula, “Infiltrados”.\nA ‘Animal’: Guitarra elèctrica\nAfortunadament, hi ha molts grups de música catalana, però això fa que hi hagi el risc que us comparin. Què us diferencia?\nERM: Moltes coses. Potser el single, ‘Només amb tu’, dóna una pista cap a un lloc però la pròxima cançó ja no té res a veure. N’hi ha una en castellà, hi ha soul, hi ha country-rock, hi ha reggae, hi ha temes com ‘No tindrem perdó’ que crec que ningú ha fet abans a Catalunya… Ens hem emmirallat molt amb grups internacionals.\nLes cançons són moments i aquestes es poden convertir en això\nPer què algú ha de “perdre” el seu temps en buscar-vos i escoltar-vos?\nG: Les històries són reals. Es podran veure reflectits o veuran reflectit a un amic seu, recordaran una història que els van explicar, etc. Les cançons són moments, viatges… i aquestes es poden convertir en això. La gràcia és que una cançó es converteixi en part d’un viatge. Val la pena que les escoltin.\nSi som la cançó de l’estiu bé, i si no també\nUs podeu convertir en la cançó de l’estiu…\nG: Si ho som bé, i si no també.\nERM: La nostra il·lusió seria ser ‘La canción del verano’ cantant en català. Trencar totes les fronteres, trencar el prejudici de què ens hem de quedar aquí… això seria brutal, collonut.\nOn us agradaria tocar?\nG: El Palau de la Música.\nERM: A l’Amazonas, amb una tribu i en ‘tapa-rabos’.\nJOSE: Wembley tot ple.\nUs heu marcat alguna fita o objectiu per aquest 2016?\nG: No ens ho hem plantejat. Anem dia a dia. Anar treballant i que la gent escolti el disc, que canti amb nosaltres… això és el que ens mola.\nCom definiríeu el disc?\nERM: Com el seu títol indica, més enllà de les paraules.\nDefineix amb una paraula cada cançó del disc:\nNomés amb tu: Tu\nTodo lo que tengo: Música\nFets a mida: Amor\nMés enllà del món: Esperança\nDos desconeguts: Recordar\nNo tindrem perdó: Erotisme (o sexe)\nNo hi ha ningú: Jo\nLa teva: Real\nNomés amb mi: Camí\nG: Sí. Però no vol dir que sigui correspost.\nERM: El meu amor s’ha subdividit en dos, en dues criatures. Així que sí, molt. Si perds l’amor, te’n vas a la merda.


Sierra Cantabria El Bosque 2018 | Decántalo\nAconsegueix 2.70 € en Saldo Decántalo comprant aquest producte\nCaracterístiques Sierra Cantabria El Bosque\nEl Bosque és un meravellós vi negre que elabora el celler Viñedos Sierra Cantabria en la DO la Rioja.\nViñedos Sierra Cantabria és un petit celler que pertany a Bodega Sierra Cantabria, celler propietari també d'altres cellers a la Rioja com Señorío de San Vicente o Dominio de Eguren i la coneguda Teso la Monja a la DO Toro.\nEl Bosque és un monovarietal de la varietat Tempranillo. El raïm procedeix de la Finca El Bosque, una petita finca de 1,5 hectàrees que compta amb vinyes velles de més de 40 anys d'edat amb un sòl argilo-calcari, amb grava i còdols a la superfície.\nEstà situada a la zona de la Sierra Cantabria, i compta amb una barreja de climes entre Atlàntic i Mediterrani, amb hiverns no massa freds i estius suaus i una gran diferència de temperatura entre el dia i la nit, condicions idònies per a una perfecta maduració de la raïm.\nSierra Cantabria practica una agricultura completament respectuosa amb el medi ambient. No utilitzen cap tipus d'abonament químic, únicament s'utilitzen adobs orgànics cada dos anys.\nLa verema es realitza de forma manual i el raïm es transporta al celler en petites caixes que la mantenen en perfectes condicions.\nEs realitza una doble selecció del raïm. Una primera selecció de raïms a la pròpia vinya, i una segona selecció en arribar a celler en una cinta de selecció on únicament es seleccionen els millors grans.\nEl Bosque s'elabora d'una manera tradicional. L'elaboració comença amb una maceració pre-fermentativa en fred, a una temperatura de 8ºC que s'allarga durant 3 dies.\nLa fermentació té lloc en tines de roure francès a una temperatura controlada de 28ºC., Amb 2 trepitjats del raïm diaris durant els 8 primers dies de fermentació, i un trepitjats diari durant els 5 dies restants.\nLa criança es realitza durant 18 mesos en barriques bordaleses noves de roure francès i centreeuropeu, aplicant trasbalsos cada 4 mesos.\nUn gran vi, complex i molt expressiu amb una llarga vida per davant.\nPuntuacions anyades Sierra Cantabria El Bosque\nNotes de cata Sierra Cantabria El Bosque\nEl Bosque 2010 té un atac potent, amb una entrada seriosa, àmplia, intensa, amb molt volum. Té un pas llarg i sedós, embolcallant. Elegants tanins, directes i molt ben integrats. Molt bona acidesa. Perfecte equilibri i estructura. Final molt llarg i persistent.\nColor cirera picota intens i molt viu, amb tons color remolatxa al menisc i intensos reflexes violacis. Net i brillant, amb abundant, densa i tintada llàgrima.\nIntenses i complexes aromes de fruita vermella i negra molt expressiva, al punt de maduresa, sucosa, carnosa, saborosa, entremesclada amb fins torrats i un ampli ventall d’especiats. Exhibeix subtils notes animals i herbàcies, sobre un fons ple de matisos minerals i balsàmics. Molt interessant.\nAtaca potent, amb una entrada àmplia, intensa, amb molt volum. Té un pas llarg i sedós, embolcallant. Elegants tanins, molt ben integrats. Molt bona acidesa. Perfecte equilibri i estructura. Final molt llarg i persistent.\nBonic color cirera picota intens i molt viu, amb tons granats al menisc i reflexos violacis. Net i brillant, amb abundant i densa llàgrima.\nAromes intenses, complexes i molt seductores. Inicialment, apareix una fruita vermella i negra molt expressiva, al punt de maduresa, saborosa, entremesclada amb elegants torrats i un ampli ventall d’especiats. Exhibeix subtils notes animals i herbàcies, sobre un fons ple de matisos minerals i balsàmics.\nMolt bona estructura, carnós i rodó, amb tanins ferms però molt ben treballats per la criança, té un tacte vellutat i una textura greixosa. Té molt volum, un gran equilibri i notable potència de sabors i amplitud d'aromes en boca. Llarg i persistent, amb un postgust afruitat, mineral i especiat.\nColor vermell cirera intens i molt viu, amb tons granats al menisc. Net i brillant, amb abundant i densa llàgrima.\nEn nas destaca una potent càrrega fruitosa. Fruites vermelles i alguns tocs balsàmics, herbes aromàtiques, notes minerals, especiades i elegants torrats arrodoneixen i complementen un nas intens, ric en matisos.\nÉs un vi molt elegant i saborós, que ompla la boca. Gran potencia fruital i tanins molt pulits, amb un fons que ens recorda la vainilla. Es repeteixen els aromes de nas. Final llarg i molt persistent.\nDe color vermell picota molt intens, amb una destacada llàgrima.\nInmens i molt complex. Intensitat d'aromes de fruits vermells i negres, balsàmics i especies, amb notes florals i minerals.\nVi negre Crianza Sense alcohol. 18 mesos en bóta de roure francès.


Presentador de notícies - Viquipèdia, l'enciclopèdia lliure\nPresentador de notícies\nCom el seu nom indica, la presentadora de notícies és una persona que treballa en ràdio o televisió llegint - o presentant - noticiers, (telediaris o noticiaris, segons el país), bé sigui de forma habitual o durant butlletins noticiosos.\nEl famós presentador de notícies estatunidenc Peter Jennings, mort el 2005\nNormalment, aquests presentadors llegeixen llibrets preparats, amb ajuda del teleprompter o sense, però en casos d'emergència han d'improvisar a l'aire. En altres ocasions, solen entrevistar convidats o moderar panells de discussió. Alguns d'ells escriuen o editen els seus propis llibrets. Darrerament, en alguns països s'ha tornat comú veure presentadors - i, sobretot, presentadores - que són contractats més per la seva aparença física que per les seves qualitats periodístiques i intel·ligència i la seva habilitat per editorializar amb subtils moviments de cella o moviments en el seu rostre.\nObtingut de «https://ca.wikipedia.org/w/index.php?title=Presentador_de_notícies&oldid=23068735»\nDarrera modificació: 31 març 2020 a les 12:07\nLa pàgina va ser modificada per darrera vegada el 31 març 2020 a les 12:07.


MIRAR-SE UN MATEIX |\nDurant aquesta legislatura que ja s’acaba, en diverses ocasions hem parlat dels valors i les actituds, uns conceptes que semblen gastats de tant reivindicar-los i que, tot i així, continuen suposant una càrrega per a moltes persones i institucions, malauradament, també per a institucions públiques i per a persones que ostenten càrrecs públics.\nDesprés de la carta que ha enviat l’alcalde Ignasi Giménez com a candidat del PSC a la resta de candidats que concorren a aquestes eleccions, dóna la sensació que, a més del que s’ha dit més amunt, hi ha persones amb responsabilitats públiques que abusen del seu càrrec amb l’excusa de posar en valor actituds com la cordialitat, la generositat i el joc net.\nEn aquesta carta, l’alcalde i candidat Giménez fa un exercici de supèrbia com no se li havia vist mai, un exercici de superioritat, de menysteniment i menyspreu als altres candidats, en demanar-los que juguin net. Ho fa des d’una posició de supremacia que s’ha atorgat ell mateix o que sembla haver-li donat un ésser superior. Ho fa com si ell fos el “candidat bo” que instrueix la resta de candidats, ja d’entrada sospitosos i mediocres.\nDiu en la seva carta el candidat que es compromet a “realitzar una campanya constructiva i en positiu… fugint de les desqualificacions personals, la demagògia fàcil i les prediccions apocalíptiques”, literalment. Personalment, com a adversària seva que vaig ser el 2007, me n’alegro profundament, sobretot perquè aleshores la campanya del PSC va ser exactament així: destructiva, en negatiu, plena de desqualificacions personals i de demagògia fàcil. Recorden vostès l’apocalipsi que havia de venir amb les obres de la plaça Major? Recorden el gran forat econòmic que havia de sumir l’ajuntament en un deute històric? Recorden la catàstrofe natural de no veure la Mola des de la plaça Major? Recorda algú que va ser el PSC qui va publicar i repartir fulletons on es titllava l’alcaldessa de lladre, dictadora i poc menys que imbècil?\nI ara el senyor Giménez es permet donar lliçons als altres. Només cal recordar dos o tres episodis d’aquests anys: en entrar al govern, el PSC va aprovar el “codi del bon govern”, un document que els va permetre pactar amb el trànsfuga tot el que han volgut, sense importar l’opinió de l’oposició política o ciutadana. Editen pamflets explicant que han sanejat l’ajuntament la mateixa setmana que presenten la liquidació del 2010 amb un dèficit de 650 mil euros i a més, ens amaguen informació econòmica i no diuen mai que ells es van trobar un ajuntament amb superàvit.\nS’ha de tenir molta barra per passejar-se tranquil·lament fent copets a l’esquena i petons a tort i a dret mentre s’actua de tan mala manera. Abans per ser destraler i ara per advertir els adversaris que no ho siguin.\nS’ha de ser molt poc humil i responsable per erigir-se en algú que està més enllà del bé i del mal. S’ha de ser molt presumptuós per considerar-se superior als altres. Provi, candidat, de mirar-se a si mateix i aguantar-se la mirada.\n4 comentaris a “MIRAR-SE UN MATEIX”\n2 Maig 2011 a les 8:52\nRecordo perfectament la campanya de les eleccions de 2007 perque la vaig viure de molt aprop.Campanya que va durar 4 anys plena de mentides i insults. Manipulació de fotos per tapar la Mola (ui, això està ara molt de moda), situacions apocalíptiques que passarien a Castellar i manipulacions una darrera l’altre. Recordo els insults d’algú que anava a la llista socialista cap a tu. Ho recordo molt bé. I ara te la barra de demanar joc net? Ara? El joc net hi ha de de ser sempre, no quan els hi interessa a ells. El Sr.Giménez està Mourinhitzat. Te una memòria selectiva de l’alçada d’un campanar.\nGarric ha dit:\n2 Maig 2011 a les 10:02\nEscrit realment brillant. Aquest alcalde és un ninot.\nJiskar ha dit:\n2 Maig 2011 a les 11:33\nEm cau l’ànima als peus quan llegeixo el bloc del Sr. Canalís. Així ha anat la regidoria d’urbanisme i medi ambient d’aquest ajuntament, una vergona!\nDeixo el comentari aquí per que el regidor censura els comentaris.\n2 Maig 2011 a les 13:38\nLlegiu el darrer comentari al bloc del trànsfuga, suposo que és del PP.\nFins i tot el PP té raó.


EA COACH - APODERAMENT D'ADULTS A través DEL COACHING EDUCATIU. Universitat Permanent de la Universitat d'Alacant\nEA COACH - APODERAMENT D'ADULTS A través DEL COACHING EDUCATIU\nEMPODERAMIENTO DE ADULTOS A TRAVÉS DEL COACHING EDUCATIVO\nMobilitat de les persones per motius d'aprenentatge (CA1)\nCA1 - Mobilitat del personal d'educació d'adults\nReferència / Clau Projecte\nData Inicie / Fi\nESCOLA OFICIAL D'IDIOMES SANT ROQUE\nCENTRE DEL PROFESSORAT D'ALGESIRES - LA LÍNIA\nInmaculada Belmonte Labado\nResolució provisional del 6 de maig de 2019\nResolució definitiva del 14 de maig de 2019\nResolució provisional del 20 de setembre de 2019\nResolució definitiva del 26 de setembre de 2019\nResolució provisional del 4 de setembre de 2019\nResolució definitiva del 11 de setembre de 2019\nTercera mobilitat en segona convocatòria\nResolució provisional del 22 d'octubre de 2019\nResolució definitiva del 28 d'octubre de 2019\nLa formació del professorat és una de les necessitats fonamentals per a l'educació del Segle XXI. Els centres d'aquest consorci assumeixen aquesta màxima i incorporen com a línia de treball actuacions formatives sobre competències rellevants que permeten als ciutadans respondre a les demandes i canvis de la societat del futur.\nDes de fa anys, quatre de les institucions associades han participat en diversos projectes europeus. Aquests centres posseeixen una trajectòria contrastada en els mateixos. El CEP Algesires-La Línia participa, per primera vegada, com a institució en un projecte Erasmus +. Se sumisca a aquest consorci des del reconeixement de ser una activitat que beneficiarà al professorat i a l'alumnat d'educació d'adults que atén i per la possibilitat de compartir el treball amb institucions que, en àmbits diferents, desenvolupen tasques educatives i formatives similars.\nAquest projecte sorgeix amb l'objectiu de treballar la formació en intel·ligència emocional de manera que permeta als seus participants exercir de coach en la seua zona d'influència. Se sustenta en principis teòrics relacionats amb el Model sistèmic i les Teories de Gardner sobre Intel·ligències Múltiples i Goleman sobre Intel·ligència Emocional i tracta d'adaptar el coaching a l'Educació Permanent d'adults, aprofundint en el treball de les emocions en la pràctica educativa i capacitant a docents i equips directius per a acompanyar als membres de la seua comunitat en la cerca de competències orientades cap a l'assoliment i apoderament.\nEl consorci està format per cinc institucions d'índole diversa. L'EOI de Sant Roque és la promotora del projecte. Tots els participants reuneixen les habilitats, competències i coneixements necessaris per a aconseguir un desenvolupament reeixit del projecte. Els professionals que participen són els següents, entre directius, professorat i assessories de formació:\nEOI San Roque: 17 docents / Equip Directiu: 6.\nEOI de Girona: 39 docents (entre ells 5 directius)\nUniversitat de Màlaga: 2 directius (Delegada d'Igualtat i Acció Social i Director de l'Aula de Majors+55) i 18 docents.\nUniversitat d'Alacant: 1 directiu (Directora), 2 tècnics i 20 docents\nCEP Algesires- La Línia: 11 assessories i el Director.\nA l'inici del projecte es realitzarà una Jornada en la UMA amb una conferència de John Campbell, director de Growth Coaching International (GCI) i tallers, organitzada pel Consorci. Aquesta activitat es difondrà per streaming per diversos canals. És una activitat extra que es finançarà amb el pressupost de suport a la institució i pretén formar també a membres de les institucions que no realitzaran mobilitat. L'objectiu és que el major nombre de persones accedisquen a formació d'una forma o una altra. S'ha consensuat entre totes les institucions, una vegada que s'ha analitzat que el pressupost de suport a la institució deixa fons per a realitzar-la i no afecta a la qualitat de les mobilitats proposades en aquest projecte.\nLes activitats de mobilitat es basen en cinc cursos estructurats amb continguts sobre Programació Neurolingüística, Coaching i Intel·ligència Emocional i, en un d'ells, es complementa el coaching amb estratègies de lideratge, assistint un membre de l'equip directiu de cada institució del consorci.\nDes de l'inici, s'han habilitat canals de comunicació per a cada fase del projecte i distribuït responsabilitats, de manera que es garantisca el caràcter col·laboratiu.\nEn concret, en el disseny i establiment d'objectius i activitats les dinàmiques i recursos utilitzats han sigut:\nReunions presencials i virtuals utilitzant Hangouts, amb ordre del dia, continguts i tasques per a l'emplenament de cadascun dels apartats del formulari.\nDocuments Drive, com a suport virtual i col·laboratiu per a conformar el projecte.\nDurant el desenvolupament, està previst mantenir reunions preparatòries abans i després de cada mobilitat, de manera que permeten analitzar, resumir i divulgar els coneixements adquirits i les experiències desenvolupades.\nAquest projecte pretén resultats a curt, mitjà i llarg termini i es configura descrivint l'impacte previst en cada Institució amb el seu Pla de Desenvolupament Europeu. Es valorarà, per exemple, de forma directa a través de qüestionaris o mitjançant la divulgació dels temes abordats en les diferents mobilitats. S'espera gran repercussió puix que totes les institucions participants atenen a una població molt significativa, estenent-se a més els beneficis del projecte a altres institucions educatives properes. Des de la nostra perspectiva proactiva entenem que pot ser un primer pas per a establir, a llarg termini, una xarxa europea que treballe la intel·ligència emocional en l'àmbit de l'educació d'adults. La formació rebuda, l'experimentació i les vivències desenvolupades en les activitats conformaran un marc conceptual del coaching educatiu que servisca per a la creació d'aquesta xarxa.\nÚltima actualizació: 18/05/2021


Política de privacitat - La Comarca Científica\nEn compliment del que disposa la Llei Orgànica 15/1999, de 13 de desembre, de Protecció de Dades de Caràcter Personal, quedes assabentat/da que les teues dades personals queden emmagatzemades en fitxers automatitzats titularitat de La Comarca Científica, i que per exercir els drets d’accés, rectificació i cancel·lació que vos reconeix l’esmentada Llei cal que ho comuniqueu a la pròpia organització de La Comarca Científica.\nInformació que es recull\nEl nostre web podrà recollir informació personal com per exemple el seu nom, els seus cognoms i la seua adreça de correu electrònic, així com informació demogràfica.\nPodreu exercir el vostre dret d’accés, rectificació, cancel·lació i oposició contactant a info@lacomarcacientifica.com\nEl nostre web utilitza la informació amb la finalitat de proporcionar el millor servei possible, particularment per a mantenir un registre d’usuaris i poder millorar el nostre contingut. Si heu sigut enregistrats, és possible que se vos envien correus electrònics periòdicament a través del nostre web amb informació que considerem rellevant per a vostés. Estos correus electrònics seran enviats a la direcció que vosté haja proporcionat i podran ser cancel·lats en qualsevol moment.\nLa Comarca Científica està compromesa per a complir el compromís de mantenir la seua informació segura. Utilitzem els sistemes més avançats per a assegurar-nos que no existisca cap accés no autoritzat.\nControl de la seua informació personal\nEn qualsevol moment vosté pot restringir la recopilació o l’ús de la informació personal que s’haja proporcionat al nostre lloc web. Vosté podrà cancel·lar en qualsevol moment la seua subscripció al nostre butlletí.\nLa Comarca Científica no vendrà, cedirà ni distribuirà la informació personal que ha sigut recopilada sense el seu consentiment, excepte que siga requerit per un jutge amb ordre judicial.\nAmb qui compartim la seua informació personal?\nPodem comunicar la seua informació personal a tercers que es detallen a continuació per a finalitats descrites en la present Política de Privacitat. Pot contactar amb nosaltres per a obtindre més informació al voltant de la comunicació de la seua informació personal.\nEls tercers que s’enumeren a continuació només utilitzaran la seua informació personal sota la nostra estricta instrucció i tenen l’obligació de garantir que s’implementen les mesures de seguretat adequades:\nPlataformes de Comunicació i Empreses de Màrqueting/Publicitat (Mailchimp).\nEsta web pot contindre enllaços a llocs webs de tercers. Si segueix l’enllaç a qualsevol d’estos llocs web, tinga en compte que tenen les seues pròpies Polítiques de Privacitat i que no acceptem cap responsabilitat per eixes polítiques o el tractament de la seua informació personal. Consulte estes polítiques abans d’enviar informació personal en estos llocs webs de tercers.


L’Ajuntament i Sant Boi Empresarial col·laboraran per donar suport als negocis locals - Sant Boi Diari\nL’Ajuntament i Sant Boi Empresarial col·laboraran per donar suport als negocis locals\nSant Boi Diari • 07/06/2019\nA través del conveni el consistori s’ha compromès a «atorgar una subvenció» per fer «jornades tècniques i de formació», tallers i altres activitats socials per a les indústries locals, segons ha explicat en un comunicat.\nL’acord s’ha signat aquest dijous // Ajuntament de Sant Boi\nL’Ajuntament i l’Associació Sant Boi Empresarial han signat un conveni de col·laboració aquest dijous per fomentar accions que donin suport als negocis locals “com a motor de l’activitat econòmica”, segons ha informat el consistori en un comunicat.\nA través d’aquest conveni, l’Ajuntament s’ha compromès a “atorgar una subvenció” per fer “jornades tècniques i de formació”, tallers i altres activitats socials per a les indústries locals.\nAixí mateix, l’acord preveu treballar per “potenciar l’activitat econòmica” al municipi i “aprofitar sinergies entre les empreses locals”.\nL’Associació Sant Boi Empresarial, creada el 2014, està formada per empreses i treballadors autònoms de diferents sectors professionals. Alguns dels seus objectius són promoure les “relacions empresarials locals”, generar “marcs de debat per potenciar els interessos col·lectius» dels comerços, fomentar “l’economia local” i crear “comissions de treball amb l’Ajuntament” per abordar les necessitats del teixit empresarial.\nTags:empreses Sant Boi Empresarial\n← L’Ajuntament renova 1.100 punts d’enllumenat públic amb tecnologia LED\nSelene Cabello torna a ser campiona d’Espanya de kickboxing →


CONSTANTS VITALS (pensaments polítics, químics i musicals): Fa nou anys que tinc vint anys...\nFa nou anys que tinc vint anys...\nHui és el meu aniversari, i el dels meus germans. Mil felicitats guapos!\nQuan fas anys et passes el dia agafant el telèfon, rebent felicitacions i xarrant amb gent que només veus de tant en tant...\nVaig nàixer 29 anys, i encara estic esperant saber on m'envien a treballar, no m'he casat ni tinc fills, no he escrit cap llibre i encara estic estudiant una carrera. El meu partit no deixa de ser minoritari però em sent bé en tot allò que faig.\nSeguisc militant al BLOC, tocant la dolçaina, cante a la Coral del poble perquè em segueix aportant emocions i encara em queda corda rockera per a un o dos anys més. Sí, he deixat moltes activitats pel camí però créixer és, per força, aprendre a triar i equivocar-se en les tries!, però sentir-te estimada per la família, els amics i amigues, la parella et fa sentir-te afortunada i feliç.\n... i la tranquil·litat de mantindre uns ideals i seguir dedicant bona part del meu temps a somniar que són possibles.\nPer cert, heu vist la peli del Ché?\nEduardo Galeano/El libro de los abrazos\nPublicat per Rosella a 0:53\nthelove's ha dit...\n...Per molts anys.\n15 de setembre de 2008 a les 2:22\n...moltes felicitats xatos!!!!!!\n15 de setembre de 2008 a les 10:16\nFelicitats, d'ací un any et donarem la benvinguda al club, però per a això encara queda molt per viure!!!!\nMoltes felicitats... si li agarres el telèfon a Ampariues et farà arribar "un regalet" més que merescut... :)\n17 de setembre de 2008 a les 3:02\nTot i que amb un retard justificat:\nja fa nou anys que tens vint anys, i encara tens l'ànima jove i et sents bullir la sang.\n17 de setembre de 2008 a les 12:12\nEl llaurador de l'horta ha dit...\nRosella em podria posar en contacte en tu, es que hi ha gent que vol montar un concert en Calp.\n18 de setembre de 2008 a les 11:23\nHola Rosella, sóc Javi de Llíria hui cuirosejant per Internet a vore que fèies ara que ja no vens per Llíria, he trobat el teu blog, encara que m'esperava més que parlara de la dolçaina, i no de tanta politiqueta però és igual .\nAl cap i a la fi, només vull FELICITARTE, ja casi m'has agafat, jo també tinc 29. L'any que ve ja me guanyaràs. Jo continuaré tenint 29.\n13 d’octubre de 2008 a les 5:31\nNO ENS FAREU DESMEMORIATS!\nLes meues vacances (IV): estudiant per a setembre


Marc Sans i Aida Castro, guanyadors del VI Enduro de Salomó\nLa pròxima prova del Campionat de Catalunya d’Enduro tindrà lloc el 29 de març a la comarca del Bages, a les instal·lacions del Moto Club Manresa\nEl Campionat de Catalunya d’Enduro va inaugurar l’edició de 2020 amb el VI Enduro de Salomó, que va tenir lloc el passat diumenge 16 de febrer. Marc Sans (MC Segre) i Aida Castro (MC 3 Turons) van ser els vencedors de la categoria masculina i femenina en una prova que va tenir un recorregut de 40 km i que va comptar amb la participació de més de 150 pilots entre totes les categories.\nSans va imposar-se en la general i en la categoria Elit amb un temps de 34 minuts i 9 segons, per davant de Bernat Cortés i Ramon Quer, segon i tercer respectivament en ambdues classificacions. La diferència entre els dos va ser de quatre segons, mentre que Cortés va finalitzar la prova a 14 segons del campió.\nEn la modalitat femenina, Aida Castro, va completar el recorregut amb un temps de 30 minuts i 26 segons. L’actual campiona va superar per un minut i mig a Maria San Miguel, i per tres minuts a Kate Vall.\nDavid Riera va ser el vencedor de la categoria Júnior Open amb un temps de 35 minuts i 29 segons que també li va permetre fer 7è en la general. Adrià Mesas, 8è, i Joel Vives, 11è, van acompanyar-lo al podi de la categoria. Lluís Gonfaus va ser el millor pilot en la categoria E-125 2T, i el més ràpid en totes les especials. Martí Escofet i Jan Olivera van completar el podi, per aquest ordre.\nQuant a les altres categories, Sergi Casademont va imposar-se en la Sènior B, Marc Calmet en la Sènior 4T, Sergi Conesa en la Júnior Trofeu, Josep Serra en la Sènior C 2T, David Serra en la Sènior C 4T, i Manel Temprano en la categoria Màster.\nLa pròxima prova del Campionat de Catalunya d’Enduro tindrà lloc el 29 de març a la comarca del Bages, a les instal·lacions del Moto Club Manresa. La tercera i última se celebrarà a la Bastida de Tost, a càrrec del Moto Club Tres Turons.


Torre Barona: Sabies què???\nEl sector transport consumeix molta energia. A les ciutats, els cotxes són responsables de més de la meitat de les emissions de CO2 i causen nombroses malalties (asma, bronquitis, problemes circulatoris, etc.) A més, són la principal font de contaminació i soroll.\nHem d'intentar evitar l'ús del cotxe en trams petits i utilitzar altres transports menys contaminants com l'autobús o, simplement, anar en bicicleta o caminant. A més, és més saludable i fem esport.\nPublicat per Escola Verda TB a 1:02


Notícies - El dia sense carn, queixes sobre càntics proterrorisme i la sala polivalent, al torn de precs i preguntes\nEl ple té lloc el tercer dilluns de cada ple\nel 20/mar/17 Sergio Morales Política PDF\nLa dieta vegetariana, els presumptes càntics terroristes a un concert a la Floresta i la sala polivalent són alguns dels temes que han aparegut al torn de precs i preguntes del ple. És el darrer dels punts de la sessió plenària.\nRamon Gutiérrez (ICV-EUiA) ha preguntat què ha canviat perquè l'espai d'emprenedoria Vita estigui obert al públic. Se li respondrà en comissió informativa.\nL'ecosocialista també ha demanat l'estat de compliment de la moció per promocionar la dieta vegetariana i si es tindrà en compte per al 'Sant Cugat ve de gust'.\nÁlvaro Benejam (PP) ha demanat que s'obri una investigació sobre un concert organitzat pel Casal de Joves de la Floresta on, assegura, s'hi van llençar proclames a favor del terrorisme. L'alcaldessa li ha respost que no en té constància.\nDimitri Defranc ha explicat que té queixes de veïns del carrer de Sant Antoni perquè hi ha cotxes que passen en sentit contrari i que hi ha gent que hi orina.\nRoser Casamitjana (ICV-EUiA) ha demanat quines accions s'han efectuat per habilitar espais per acollir els refugiats. Se li respondrà en comissió informativa.\nD'altra banda, ha preguntat si el producte que s'utilitza per netejar els carrers és sostenible i respectuós amb el medi ambient. L'equip de govern assegura que ho és.\nMunia Fernández-Jordán (C's) ha demanat, sobre el brot de gastroenteritis a l'Avenç, que se li passi informació al respecte i quin és el sistema de tractament d'aigües negres del centre educatiu.\n- Sergio Blázquez (C's) ha insistit a demanar informació sobre la construcció de la sala polivalent. La tinenta d'alcalde de Cultura, Carmela Fortuny, ha dit que li respondrà en breu.\nTambé ha dit, com a prec, que s'instal·lin coixins berlinesos a prop d'El Pinar de Nuestra Señora. Se li respondrà en comissió informativa.\n- Ramon Piqué (CUP-PC) ha dit que estan pendents d'una reunió per saber com va el projecte d'un circuit de BMX a la Floresta. El regidor d'Esports, Eloi Rovira, ha dit que se li respondrà quan tingui informació al respecte.\n- Ferran Villaseñor (ERC-MES) ha demanat per l'eventual unió dels dos Vallesos. El tinent d'alcalde de Polítiques Comarcals ha explicat que els dos consells comarcals han acordat estudiar la compartició d'alguns serveis.\nNúria Gibert (CUP-PC) ha demanat a Pere Soler quines són exactament les atribucions de la seva tinència d'alcalde. També ha preguntat en quin punt es troba la compatibilitat del tinent d'alcalde d'Urbanisme, Damià Calvet, amb la presidència de l'Incasol.\nMireia Ingla (ERC-MES) ha preguntat en quin punt es troba la definició d'itineraris de bicicleta a la ciutat establerts en comissió de treball. La tinenta d'alcalde de Mobilitat, Cristina Paraira, creu que ja està disponible.\nÈric Gómez (ERC-MES) ha preguntat si es va complir d'acord del ple per efectuar accions respecte al Dia contra la Sida, que va tenir lloc l'1 de març.\nAldo Ciprián (C's) ha demanat a Damià Calvet sobre l'estat d'unes obres a tocar de l'escola Ciutat d'Alba. El tinent d'alcalde ha dit que no hi ha queixes del centre educatiu al respecte. També ha traslladat una queixa respecte la manca de paperes a Can Mates.\nIgnasi Bea (CUP-PC) ha manifestat la seva inquietud respecte la taula de l'aigua. Ha explicat que li consta que Sorea ja ha començat una campanya per evitar la municipalització del servei.


El nombre d'hipoteques sobre habitatges disminueix un 0,2% a Tarragona durant el gener | Notícies | Indicador d'Economia\nCatalunya va ser el tercer territori de l'Estat on més hipoteques es van signar després de la Comunitat de Madrid\nA Tarragona i Lleida el número d'hipoques signades ha baixat. FOTO: CEDIDA.\nEl nombre d'hipoteques sobre habitatges a Catalunya va augmentar un 1,5% durant el mes de gener, fins a les 5.025, respecte el mateix mes de l'any passat, segons les dades provisionals de l'Institut Nacional d'Estadística (INE) publicades aquest dimecres. A les comarques de Tarragona, es van formalitzar 535 hipoteques al gener, dues menys que el mateix període de l'any passat.\nL'import mitjà de les hipoteques a les comarques tarragonines es va situar en 94.224 euros, un 0,2% menys que el gener del 2018, mentre que l'import total prestat va ser de 50,4 milions d'euros, un 0,8% menys.\nCatalunya va ser el tercer territori de l'Estat on més hipoteques es van signar després de la Comunitat de Madrid (10.478) i Andalusia (6.140) però on menys van augmentar en termes interanuals. Respecte el mes anterior, es va produir un increment del 48,2%. Pel que fa el capital prestat, va pujar fins als 790,8 milions d'euros, xifra que suposa una pujada del 10,6% respecte el gener del 2018 i un 62,6% més que al desembre. A la resta de l'Estat, el nombre d'hipoteques signades sobre habitatges es va enfilar un 22,5%, fins a les 36.832, amb un import prestat de 4.458 MEUR, un 21,6% més anual.\nA l'Estat, el nombre d'hipoteques signades sobre habitatges es va enfilar un 22,5%, amb un import prestat de 4.458 MEUR\nPer demarcacions, la de Girona és on més va créixer la formalització d'hipoteques, amb un 12,2% més respecte el gener del 2018. En total, van ser 522 davant les 465 de l'any passat. L'import prestat va pujar fins als 64,5 milions d'euros, un 16,6% més, i l'import mitjà per préstec va ser de 123.542 euros, un 3,9% més a anual, segons les dades de l'INE.\nPel que fa a les comarques de Barcelona, es van signar 3.785 hipoteques al gener, un 0,8% més respecte el mateix mes del 2018, mentre que l'import mitjà es va situar en 174.481 euros, un 10,4% més que el primer mes del 2018. Pel que fa l'import total, va ascendir fins als 660,4 milions d'euros, un 11,3% més.\nCom a Tarragona, a la demarcació de Lleida, en canvi, la formalització d'hipoteques al gener va caure un 5,2%, fins a les 183, amb un import mitjà de 84.786 euros, un 4,6% més respecte el mateix. Quant a l'import prestat, va ser de 15,5 milions d'euros, un 0,8% menys anual.\nPer comunitats, les que van presentar un major increment anual van ser les de Madrid (104,8%), Castella-La Manxa (25,3%) i l'Aragó (17,3%). Per contra, els majors descensos es van produir a les Illes Balears (-10,6%), a Galícia (-7,1%) i a la Comunitat Foral de Navarra (-5,3%).


Espeleologia Bibliografia Caving Literature: Museu i Centre de Documentació de l'Espeleologia\nMuseu i Centre de Documentació de l'Espeleologia\nAra farà vint-i-cinq anys que una colla d'amics constituïren el Museo Andaluz de la Espeleología. L'any 2005 es passà a denominar Centro de Documentación y Museo de la Espeleología.\nEls fons de l'associació provenen de donacions d'entitats i particulars, aportacions dels associats i d'adquisicions pròpies.\nCom Museu no té un lloc estable o fix d'exposicions. Els diferents materials del Museu són itinerants. Encomanats per organitzadors de diversos esdeveniments relacionats amb l'espeleologia i les cavernes. Les mostres sobre temes, generalment monogràfics, d'acord amb les finalitats dels interessats, van de viatge fins al lloc on són sol·licitades.\nPerò, també es un Centre de Documentació d'Espeleologia. A la seva biblioteca n'hi han 1.430 volums de monografies que tracten d'espeleologia i de les ciències afins, a més d'una excel·lent i amplia col·lecció de butlletins i revistes procedents d'arreu del món.\nEncara que aquesta biblioteca, des de sempre, ha restat oberta a qualsevol consulta, ara s'ha posat a la disposició dels interessats en aquests temes.\nPodeu descarregar en PDF les fitxes de tots els volums.\nTrobareu al marge superior dret d'aquest bloc un apartat a on anirem afegint les publicacions, esdeveniments i l'actualització dels fons de monografies del Centre de Documentació.


Cinc empreses de diferents sectors de la Conca d'Òdena sumen forces i coneixements per produir mascaretes antivirals i reutilitzables més de 100 vegades\nper Marta Escobar Martí Barcelona. 20 d’abril de 2020 05:30\nL'equip que ha creat i que fabrica MaskPlus | Cedida\nDe fer moda i calçat. De vendre material d'oficina, papereria i brindar entreteniment. De dissenyar equips intel·ligents per al control, la depuració i la potabilització de l'aigua. D'oferir assessoria tècnica especialitzada en l'acompanyament de substàncies químiques segons el Reglament Europeu REACH. De construir edificis residencials... A produir mascaretes antivirals. Cinc empreses de sectors ben diferents de la Conca d'Òdena han sumat forces i coneixements per reinventar-se durant la crisi del coronavirus i, juntament amb la col·laboració del Col·legi d'Enginyers Tècnics de Barcelona, han desenvolupat una mascareta protectora, antibacterial i reutilitzable més de 100 vegades per a infants i adults. Abans d'això, a més, algunes d'aquestes empreses també havien participat en l'elaboració de 150 respiradors d'emergència, que avui continuen repartint en residències de gent gran.\nPrecisament aquests respiradors es van fabricar seguint el prototip dissenyat per Protofy, OxyGEN, que, com explicaven a VIA Empresa els seus creadors, el seu objectiu era fer un projecte obert, "transmetre el know-how arreu i, així, que tothom pugui reproduir-lo". De fet, aquí va començar el camí cap a les mascaretes que, probablement, seran les nostres companyes fora de casa el dia després del confinament. El CEO d'Alfil.be, Toni Riba, relata en una conversa amb aquest diari que, gràcies a les sinergies que es van crear amb la fabricació de respiradors entre el Col·legi d'Enginyers Tècnics i els empresaris que hi van cooperar, va néixer la idea de reconvertir la fàbrica tèxtil dedicada a la moda i el calçat Diutex d'Igualada, que estava a punt de tancar pel confinament.\nEls respiradors fabricats pels enginyers de la Conca d'Òdena | Cedida\nUn grup d'enginyers va reunir el seu coneixement per dissenyar la reprogramació de les màquines que fins fa poc confeccionaven peces de roba i calçat, i adaptar-les a la producció de mascaretes. Actualment, en fabriquen 6.000 al dia, que les reparteixen per tot l'Estat espanyol, on hi fan al voltant de 150 enviaments diaris. La seva intenció és elevar encara més la producció. Les mascaretes poden adquirir en algunes botigues de tot Espanya, farmàcies de Barcelona i Madrid -de moment- i a través de la seva pàgina web.\nBatejades com a Maskplus, les mascaretes tenen un cost de 10 euros i vénen acompanyades de 10 filtres de paper especial que compleix amb tots els requeriments tècnics. Però, a més, com ja és habitual en temps de coronavirus, les empreses que han ideat aquest producte -Diutex, Alfil.be, Waterlogies, Barcelona Technical Consultancy i Leicester Trade Center- també reparteixen solidaritat i estan fent donacions de mascaretes a través de Protecció Civil i policia a sectors vulnerables, com residències d'avis, hospitals i als propis agents de seguretat.\nSi bé és cert que una mascareta higiènica és més barata que aquesta, també ho és que Maskplus protegeix més, es pot utilitzar durant més hores i es pot posar fins a 100 vegades a la rentadora mantenint les seves propietats, tot i que no cal fer-ho sempre. "Només s'ha de posar a la rentadora quan es vegi bruta perquè si, quan arribes a casa, la poses en una bossa de paper i la planxes, ja queda desinfectada per la temperatura de la planxa", explica Riba, que lamenta algunes crítiques que reben pel preu del seu producte. Però, per què té aquest cost?\nEn només 20 dies, van dissenyar i elaborar el 'packaging', van portar el producte a botigues de tot l'Estat i l'han aconseguit patentar\nLa mascareta està elaborada al 100% amb Meryl® Skinlife Force, un fil especial amb tractament antibacterià que incorpora ions de plata i els filtres de paper intercanviables que afavoreixen, encara més, la protecció contra el virus. Els filtres han estat elaborats amb un paper filtrant "amb característiques tècniques molt bones" que els proporciona un fabricant de filtres de paper de la Conca d'Òdena que ven arreu del món. També porta un adaptador nassal per tal que cada persona pugui adaptar-la a la forma del seu nas i, d'aquesta manera, assegurar que la zona queda "ben encapsulada". De moment, aquest és el prototip que està a la venda per a ús higiènic i ben aviat serà homologada com a material quirúrgic. "El cost de fabricació és molt elevat", apunta.\nA més, s'han centrat en un "mercat abandonat", l'infantil, elaborant mascaretes per a nens d'entre 0 i 6 anys i d'entre 6 i 12 anys. També investiguen si és possible canviar el color de les mascaretes -ara per ara, només se'n fabriquen de blanques perquè no perdin propietats- perquè així, per exemple, "no es vegi tan bruta en dones que porten maquillatge perquè algunes es queixen". "Estem mirant si podem tractar el fil i estem fent proves, però fins que no ho tinguem concretat, no podrem canviar-les de color", assenyala el CEO d'Alfil.be. Primer, la salut. I no només això, sinó que, confessa Riba, "encara estem posant diners" perquè surtin les mascaretes.\nI és que, en només 20 dies, van dissenyar i elaborar el packaging, van portar el producte a botigues de tot l'Estat i l'han aconseguit patentar, malgrat tots els tràmits burocràtics que això requereix. "Ha estat ràpid", afirma.\nLa Maskplus per a nens de 6 a 12 anys | Cedida\nUna rutina de mascaretes\nLa cosa no va per curt i, previsiblement, quan es vagi reduint el confinament, la mascareta es convertirà en una companya més de viatge en les nostres rutines diàries. "Sempre hem vist molt llunyà i alarmista que als països asiàtics portin mascareta, però ho fan per respecte al demés, per protegir-los", explica Riba, que augura en aquest sentit que aquí "hi haurà un abans i un després". Un abans i un després que es traduirà en "un canvi d'hàbits importants" i que, precisament per això, "cal començar a mentalitzar la gent de com fer ús d'aquesta mascareta".\nRiba: "No serveix de res si arribes a casa i deixes la mascareta al menjador perquè, el lloc on la deixis, és un lloc de contaminació"\nPer començar, i tal com alerta el CEO d'Alfil.be, "no serveix de res si arribes a casa i deixes la mascareta al menjador" perquè, "el lloc on la deixis, és un lloc de contaminació". Per tant, quan s'entra per la porta, cal posar-la dins d'una bossa de paper i planxar-la, fer-la bullir al microones o posar-la a la rentadora a alta temperatura. "Com la higiene, tot això s'ha de tenir clar", adverteix. A més, es recomana que no s'utilitzin més de 8 hores seguides i que, una vegada hagi passat aquest temps, s'extregui el filtre de paper i es posi a la rentadora a més de 40 graus. Quan estigui seca, s'afegeix un nou filtre i la roda torna a començar.\nLes mascaretes antiviral Maskplus | Cedida\nMascaretes sorgides de cinc empreses que venien de mons molt diferents, però que han sumat forces i coordinat els seus coneixements per reinventar-se i solidaritzar-se amb la causa. I més del mateix amb els respiradors. Encara en tenen en estoc i, si els ho demanen, els porten a residències d'avis -o on sigui-. La diferència entre els dos productes és que, el primer es ven i es dóna, mentre que el segon és una donació al 100% i s'ha fabricat gràcies a la inversió dels empresaris que van decidir produir-los.\n"Un granet de sorra", com ho diuen ells, que se suma a tota la resta que van sorgint fruit de la solidaritat que està ajudant tantes i tantes persones durant aquests dies. Perquè només els que surten al carrer i tenen contacte amb la realitat tenen veritable consciència de les "mancances i preocupacions" que hi ha i, en moments així, la unió de sinergies és un dels antídots més eficaços contra la propagació del virus.\nCas d'èxit Anoia Coronavirus\nIgualada, el nerviosisme dels primers empresaris confinats


Manualitats archius Mama Retro\nLes manualitats són la meva passió. Sigui el que sigui que pugui fer jo a mà, no és comprat. No sempre surt més econòmic, peró sí s’aprècia més. Bricolatge, pintura, costura o ganxet. No m’importa un bon repte com pots veure en aquest espai del blog .\nManualitats amb nens: pasta de colors


Dogs in Need 2014\n24 ago 14 Un any més, al Dogs in Need, ho varem passar bé i varem recollir una pila de trofeus\nEl Dogs in Need\nEl Dogs in Need és una competició benèfica que dura prop d’una setmana en que s’ajunten uns 2000 gossos i en que es competeix sobre una dotzena de rings.\nEs fa sempre la setmana següent al International Festival (de fet el Festival es plantejar per la setmana anterior al Dogs in Need) i consta de dos dies de competicions (dimarts i dimecres) seguits d’un de finals per mini i midi (dijous) i dos de competició (divendres i dissabte) seguint d’un de finals per grans (diumenge).\nProves de dimarts i dimecres\nAquests dos dies es disputen tant les proves selectives per les finals de mini i midi com algunes d’independents.\nEn aquestes proves en Drac va mostrar-se, com sempre, molt fiable i va fer gairebé totes les proves a zero, aconseguint trofeus (tercer, quart o cinquè lloc en proves d’entre 50 i 70 gossos de la seva mida i nivell) en varies mànegues. Això li va permetre classificar-se per la final de dijous en que hi havia els 15 millors gossos de la seva categoria.\nEn Jordi i la Gamma van seguir treballant en la baixada de la passarel·la que no acabava d’anar com en Jordi voldria i per tant van en alguna pista van penalitzar i en alguna simplement van perdre temps per que la Gamma veiés que saltar abans d’hora no li era del tot profitós. Bo i això gràcies ha haver guanyat una de les mànegues de jumping també van fer prou punts com per anar a la final i, a més, aquesta victòria sumava per les quatre (dos agility i dos jumping) que li caldrien per pujar al grau 7 britànic.\nLa Carme i la Striptease van fer zero en tres de les quatre proves classificatòries i un excel·lent a la quarta, aconseguint, per tant, la classificació per la final de midi on el Cànic va poder situar a tots els seus representants. Una molt bona feina de la Carme i la Striptease.\nL’Ela també va fer a zero tots els recorreguts d’agility i jumping d’aquests dos dies; com ja passar l’any passat l’Ela és creix quan corre a les praderes angleses d’on provenen els seus avantpassats. En aquest cas, però, va quedar-se a només un punt de la final de dijous.\nEn mida gran en Morgan va fer uns jumping espectaculars, sense cap error i molt ràpids, però, en els recorreguts d’agility, ni que s’aturava a les zones de contacte, ho feia nerviós i més pendent de l’Elisenda que de la continuació de la pista. Davant aquesta circumstància l’Elisenda va decidir dedicar dimecres només pistes de jumping, on tots dos tenien una compenetració més natural, per consolidar aquest aspecte i replantejar-se a partir de dijous el mecanisme de conducció a les zones de contacte.\nVa ser una bona pensada i van poder gaudir tant dels jumping de dimarts i dimecres com, després de la pausa de les finals, d'uns agility més relaxats.\nLa final de mini i midi\nDijous es disputava la final de totes les categories de mini i midi sobre un recorregut d’agility en el ring principal.\nLa Carme i la Striptease competien en la final conjunta dels graus 4 i 5 britànics i van fer la pista, per cert una mica complicada, sense cap error. Altres participants no van fer-ho tant bé i, un cop completada la mànega, van acabar en un molt meritori quart lloc. Enhorabona Carme.\nEn la final de grau 6 teníem a l’Elisenda i en Drac que va tenir la mala fortuna de tombar un pal en la primera part del circuït, després el gos havia de tornar a fer aquell mateix salt per darrera però, com no hi havia la barra del salt, en Drac se’l va passar de llarg i es van desqualificar. En qualsevol cas arribar a la final ja tenia molt de mèrit.\nEn Jordi i la Gamma van fer la pista a gran velocitat però van penalitzar al saltar la baixada de la passarel·la, el punt que estan treballant ara i que en Jordi vol tenir reconduït abans de marxar al campionat del Mon d'aqui a un parell de setmanes.\nProves de dijous i divendres\nDijous i divendres i havia proves “normals”, no classificatòries per cap final per mini i midi, classificatòries pels gossos de mida gran, alguna prova per parelles i l’esperada mànega amb guies disfressats.\nEn mida gran, el nostre representant era en Morgan que participava en els nivells inicials de la competició. Un cop vist, en les proves de dilluns i dimarts, que l’atenció excessiva d’en Morgan cap al seu guia enlloc de la pròpia pista feia molt més complicat que completessin el circuït amb fluïdesa, l’Elisenda va aplicar un altre model i, enlloc de demanar-li al gos un punt de control a les zones de contacte, va seguir corrent amb ell.\nEl resultat va ser molt bo, ni que en algun dels obstacles en Morgan no va tocar la zona de baixada, en altres si que ho va fer. Aquest estil de conducció els va permetre recuperar una naturalitat en la conducció que abans no tenien, sembla un bon camí per seguint treballant amb en Morgan que és tot un repte pel seu guia i els instructors.\nEn mini i midi vàrem seguir fent “cosetes”. La Neus i l’Ela va fer varies pistes a zero, en un parell de casos sent la primera participant en fer-ho amb el que va acumular algunes rosetes més. La Carme i la Striptease van guanyar un jumping i van ser cinquenes en un parell d’agility. En Drac també va guanyar un jumping i va ser sisè en un agility.\nUn repte d’en Jordi en aquest viatge era completar els dos agility i dos jumping que li permetrien passar al nivell superior de competició a Anglaterra: un grau (el 7) que només es pot aconseguir guanyant proves al Regne Unit i al que ja havia arribat amb la seva anterior gossa, la Nit. Amb la Gamma ja havia guanyat un agility fa dos anys (l’any passat la Gamma es va lesionar i no va poder córrer cap prova a Anglaterra) i un jumping a l’International Festival. Bo i que en algunes proves va quedar segon al final del viatge va completar les tres victòries que li calien i l’any vinent podrà competir en grau 7, quelcom que molt poca gent "del continent" ha aconseguit.\nDe les proves de jumping per parelles (en relleus) se’n fan dues: una de seriosa i l’esperada prova de disfresses on els natius (i algun estranger)participen de forma molt desinhibida.\nAquest any en Jordi i l’Elisenda només van fer la prova seriosa on van quedar en segon lloc, no vàrem poder veure’ls amb lla indumentària “motera” que es portava aquest any. Això si, encara ens ve un somriure quan recordem actuacions de gent del club com a Batman i Catwoman, Songoku, noia de barri , Deesa o, memorable, un romà d'allò més estiuenc.\nUna pila de proves fetes amb molta calma, alguna excursió pels voltants (aquest cop menys que altres), visites a pubs i restaurants diversos, retrobament amb coneguts i també força trofeus.\nMolt bé com cada any.\n(Si voleu veure com va anar altres anys podeu posar "Dogs in Need" al cercador de la nostra pàgina a la part superior dreta de la pantalla)


'Fake' i sabotatge: la vaga de fam a ulls de la premsa de Madrid\nBarcelona. Diumenge, 2 de desembre de 2018. 08:09\nActualitzat: Diumenge, 2 de desembre de 2018. 17:56\nLa vaga de fam de dos dels presos polítics, Jordi Sànchez i Jordi Turull, és tema de portada en tres dels quatre diaris editats a Madrid, per bé que en competència amb les eleccions andaluses i els aldarulls a França. Descomptat l’ABC, que dedica la portada monogràfica als comicis al sud d’Espanya, la resta en parlen i la interpreten des del seu punt de vista.\nAnem de menys a més. El País hi dedica uns baixos discrets amb el funcionarial encapçalament: Sànchez y Turull inician una huelga de hambre en la cárcel. Paga la pena assenyalar que al text tots dos són presentats com a “diputats autonòmics catalans presos” i s’explica que la vaga de fam la fan per “pressionar el Tribunal Constitucional”.\nApuja el nivell El Mundo, amb titular de mida arregladeta que diu el següent: Vaga de fam de presos de l'1-O per sabotejar el judici. Atenció, doncs, a la interpretació, perquè per a aquest diari la intenció ja no és pressionar, sinó "sabotejar". La lectura potser és que els dos vaguistes no tindran prou forces per assistir al judici, que s’haurà d’endarrerir. Algú sap algun sinònim de miserable?\nEncara amb El Mundo, el subtítol aclareix que la “campanya” es fa per “atraure suports internacionals” i, atenció, s’especifica que Sánchez (Pedro) els recorda que “tindran un procés just gràcies al fet que viuen a Espanya”. Ah!, i en el mateix bloc informatiu i com qui no diu res, s’inserta una crida a una notícia que deuen considerar relacionada amb la vaga de fam: Estudiar castellà a Eivissa, un infern per a una mare.\nLa Razón, com és habitual, és caça major. El tema principal de portada no són ni les eleccions andaluses ni la vaga de fam, sinó el reportatge Hi ha vides més allà del procés, on s’abonen a la idea que allò que en diuen "la Catalunya real" ha canviat les banderes espanyoles per les protestes laborals. Una manera de veure les coses, si més no, curiosa.\nAmb tot, el plat principal arriba just després: Junqueras es desmarca de la vaga de fam ‘fake’ dels presos. Titular que mata dos pardals d’un tret. Per una banda, beu del fet que, ara com ara, Oriol Junqueras no s’ha sumat a la vaga de fam i de fonts no identificades que critiquen la decisió de Sànchez i Turull. Per l’altra, introdueix el concepte fake, és a dir, fa servir un terme efectista per humiliar els dos vaguistes. Algú sap un sinònim de roí?


Sanitat forestal edita una guia perquè els ciutadans reconeguin la 'Xylella'\nOfereix les eines necessàries per poder conèixer els efectes que provoca aquest bacteri en les plantes\nAmetler afectat per la 'Xylella' Caib\nPalmaEl Servei de Sanitat Forestal ha editat la Guia visual de símptomes de la 'Xylella fastidiosa' en espècies forestals de les Illes Balears, perquè els ciutadans puguin reconèixer aquesta plaga i col·laborar a detenir-la. Aquesta guia ofereix les eines necessàries per poder conèixer els efectes que provoca aquest bacteri en les plantes, informa el Govern en una nota.\nEl director general d'Espais Naturals i Biodiversitat, Llorenç Mas, recorda que "la prevenció és el millor mètode" per fer front a la Xylella fastidiosa i que aquesta tasca és "més difícil sense la col·laboració ciutadana". Per aquest motiu, convida propietaris i particulars a aconseguir una guia i participar en la detecció de possibles exemplars afectats.\nLes Balears participen en una investigació per cercar la cura a la 'Xylella'\nLa guia inclou fixes corresponents a les 14 espècies forestals en les quals s'ha detectat aquest bacteri, en l'àmbit agrícola, ornamental i forestal. S'hi especifica l'espècie concreta, el seu hàbitat i els símptomes que s'han observat en cada cas.\nEs pot accedir al document a través de la pàgina web de Sanitat Forestal , on es podrà descarregar en format digital, mentre que si se'n vol una còpia en paper s'ha de demanar a través del correu electrònic sanitatforestal@caib.es.\nMedi Ambient ha recordat que el primer cas de Xylella fastidiosa a Espanya es va detectar a Mallorca l'any 2015, en un arbre fruiter. Des de llavors, l'administració autonòmica, l'estatal i l'europea han fet feina de manera conjunta per mitigar les conseqüències de la plaga a l'Arxipèlag.\nXylella fastidiosa bacteri Conselleria de Medi Ambient


Infiltració de personal dins l'empresa DETECTA | CAT\nInfiltració de personal\nLa infiltració de personal o detectius privats dins d’una empresa és un servei de investigació perfecte per resoldre trames malintencionades, fraus o furts interns, originats per un o més empleats de l’empresa.\nEls investigadors privats s’infiltren a l’empresa com a simples treballadors, entren en el departament on es detecta el problema i des de dins l’estructura empresarial es guanyen la confiança dels seus companys, i investiguen per descobrir què succeeix i qui o quins treballadors estan implicats en el frau empresarial o trama malintencionada que està afectant el negoci.\nEls departaments més conflictius, segons la nostra experiència a detecta.cat en aquest tipus de casos, són els d’emmagatzematge i distribució.\nI els problemes més habituals que ens plantegen els empresaris són pèrdues de gènere o altre material, robatori de maquinària o traspàs d’arxius informàtics i/o informació empresarial sensible.\nL’equip humà que conforma un negoci o empresa és molt important. Però un bon equip no s’aconsegueix de casualitat. Aconseguir un equip professional de tota confiança, implica conèixer el millor possible el recorregut laboral, actitud i aptituds de qualsevol persona abans de contractar-la, mitjançant els informes prelaborals que realitzem els detectius privats.\nPerò quan ja no es pot evitar, i tenim sospites davant d’un problema intern a l’empresa, la infiltració de personal és una bona opció.\nAquest tipus de feines, sovint, no només resolen el problema intern, si no que milloren sistemes de treball o altres conflictes interns, donat que el detectiu analitza l’empresa des de dins i pot fer com un check-list.\nEn algunes ocasions, detectar el frau o conflicte intern ha aconseguit millorar el funcionament i resultats d’un departament, restablir beneficis o millorar la imatge empresarial front clients perduts o proveïdors.\nLògicament, no són feines de curta durada, la infiltració de personal és una investigació privada que pot durar de 1 a 3 mesos. És tot un procés de integració, observació i indagació que demana les seves pautes de temps per no aixecar sospites.\nEl detectiu privat infiltrat a l’empresa haurà de conèixer el sistema de treball i l’empresa, així com guanyar-se la confiança dels seus companys. Funcionament de treball, relació de clients o proveïdors, .. tot dependrà del negoci, de on o en quin departament s’hagi d’infiltrar i de les sospites del nostre client. Escoltar, preguntar discretament i esbrinar la trama, frau o furt comès i qui el comet. I obtenir les proves dels fets.\nSi descobrim que estem davant un fet delictiu, per llei, el detectiu estarà obligat a posar-ho en coneixement de la policia.\nAcabada la feina de infiltració a l’empresa, entreguem l’informe de la investigació, amb la documentació rellevant del cas; documents, redacció dels fets i proves gràfiques que demostrin un conjunt de indicis o els fets del frau, furt o trama, i els treballadors implicats.


CAL ESCOLTAR ANDREU MAS-COLELL - Sebasti� Barrufet - Els blogs d'e-noticies\nEl desenvolupament normal d’aquest debat hauria d’haver estat que, davant un gran objectiu compartit i la composició del Parlament, el president Mas hagués comptat des del primer dia amb els vots necessaris de la CUP, sense condicionants majors. Però no ha estat així. Per la raó que sigui, que segurament inclou la immaduresa parlamentària, la CUP pretén condicionar a fons el programa polític. Ha aconseguit del Parlament, gratis, una resolució de sobirania prèvia a la formació de govern, ha aconseguit determinar l’estructura del futur govern i, encara més important, ha aconseguit garantir-se mecanismes de control (la moció de confiança en deu mesos). Però, així i tot, ha respost “no” i “no” a la investidura. Ara parlen d’acords estables i, més enllà del que van introduir a l’annex de la resolució de sobirania, posen 53 condicions sobre la taula.\nEl protagonisme de la CUP planteja com a mínim tres problemes.\nEn segon lloc, no faig cap descobriment si dic que la CUP és un partit anticapitalista d’extrema esquerra. Això és perfectament respectable i, certament, formar majories parlamentàries obliga a ser flexible i a arribar a compromisos. Ara bé, és de sentit comú que, si la CUP insisteix a fer molt presents les seves inclinacions i prioritats en el programa del proper Govern, el suport al procés per part de sectors de les classes mitjanes es pot erosionar. Com a membre dels governs dels darrers cinc anys em permeto expressar la meva inquietud per demandes, recollides en les 54 condicions, que impliquen tirar enrere algunes de les bones polítiques i bones realitzacions d’aquests governs (per exemple, el decret de plantilles d’Ensenyament, o el VISC de Salut).\nAndreu Mas-Colell és un economista de reconegut prestigi, catedràtic d'Economia a Harvard (1981-1996) i professor d'Economia i Matemàtiques a la Universitat de Berkeley (1972-1980). Té una clara vinculació amb el món financer, ja que pertany al consell assessor del servei d'estudis de La Caixa i presideix el consell assessor científic de Telefónica Investigació i Desenvolupament.\nEls blogs d'e-noticies - Sebasti� Barrufet - CAL ESCOLTAR ANDREU MAS-COLELL


Gliese 581d, el primer planeta habitable de l'espai?\nEs troba a 20 anys llum de distància i orbita al voltant d'una estrella nana vermella. No té dia ni nit, però la temperatura és estable i la gravetat és el doble de la de la Terra\nREDACCIÓ Barcelona 18/05/2011 12:48\n260x366 El sistema de l'estrella Gliese 581 / ESO El sistema de l'estrella Gliese 581 / ESO\nLa comunitat d'astrònoms està entusiasmada amb el descobriment d'un planeta llunyà que podria ser el primer habitable més enllà de la Terra i la llar futura de l'espècie humana, segons informa el web Science Daily. Gliese 581d és un petit planeta que orbita al voltant de l'estrella Gliese 581, una nana vermella que queda a 20 anys llum de distància de la terra. Allà, no hi ha dia ni nit, però la temperatura es manté estable. Pel que fa a la gravetat, és el doble de la de la Terra, cosa que dificultaria molt els moviments. Però el veritable problema, de moment, no seria aquest, sinó solucionar la manera d'arribar allà sense invertir 3.000 vegades el temps de vida d'un ésser humà.\nEl 581d és el tercer planeta del qual es sospita que podria acollir vida al sistema de la nana vermella Gliese. Els científics havien especulat abans amb el planeta 581e, que va resultar ser massa fred, i amb el 581g, que finalment es va provar que no existia en absolut. Ara, en canvi, els astrònoms volen estar segurs de les informacions i estan fent servir un nou model informàtic que utilitza mètodes similars als que es fan servir per mesurar el clima de la Terra. Els científics havien pensat en un primer moment que, com que un costat del planeta no rep mai la llum de l'estrella, seria massa fred per viure-hi. Ara, però, amb aquest sistema, s'ha descobert que gràcies a la naturalesa especial de la radiació de les nanes vermelles i a la composició de l'atmosfera del planeta, que té un contingut molt alt de carboni, la temperatura es regula i es manté en marges compatibles amb la vida.\nA l'altra banda de la galàxia\nAmb la tecnologia actual, una nau fabricada a la Terra trigaria aproximadament 300.000 anys en recórrer els 20 anys llum que separen Gliese 581d del nostre planeta mare. Tot i així, els científics insisteixen en la necessitat de trobar un refugi entre els més de 2.000 milions de planetes descoberts que podrien tenir característiques semblants a les de la Terra. I és que la recerca de planetes on l'espècie humana podria expandir-se continua en marxa, impulsada per una veritat incòmoda publicada al Living Planet Report: el 2030 necessitarem dues Terres si continuem consumint els recursos al ritme actual.\nD'aquí a 20 anys, doncs, haurem d'haver pres una decisió que impliqui tota la humanitat: o bé hem descobert una manera de fer més curtes les distàncies espacials i ens hem acostumat a viure lluny del nostre planeta blau, o bé trobem una manera menys agressiva de relacionar-nos amb la que és, fins ara, la nostra única i veritable llar.


L'Ajuntament de Sant Quirze participa en el projecte Open Industry 4.0\nConsulta les temÃ tiques de les trobades digitals dels propers dies\nLâ€™Ajuntament de Sant Quirze participa al projecte Open Industry 4.0, juntament amb els ajuntaments de BarberÃ de VallÃ©s, Montcada i Reixac, RubÃ, Sabadell i Terrassa.\nLa gran novetat d'aquest any Ã©s que la comunitat estarÃ oberta els 365 dies de l'any, tot i que els seus dies Ã lgids seran els propers 7, 8 i 9 de marÃ§ amb una Fira virtual oberta als internautes que a mÃ©s oferirÃ conferÃ¨ncies en directe i xats interactius.\nLa primera d'aquestes trobades digitals tindrÃ lloc el 7 de marÃ§ i estarÃ pronunciada per Mario Reyes, Director CientÃfic de la Unitat d'ITSecurity d'EURECAT. Reyes, qui comenÃ§arÃ la seva conferÃ¨ncia a les 10:30h, centrarÃ el seu discurs en la ciberseguretat a les empreses industrials.\nSergio MartÃn, Director de la Unitat de RobÃ²tica a Espanya d'ABB, destaca la importÃ ncia del suport a les PIMES pel que fa a la innovaciÃ³ i posa en relleu el paper dels ajuntaments.